"Иахьа шьаҭанкыла рҽырыԥсахит абызшәа азнеишьақәа. Убри аҟынтәи имариоу, ицәгьоу ҳәа абызшәақәа ршара мифуп ҳәа рыԥхьаӡоит ҳаамҭазы аҵарауаа. Логикала уазхәыцуазар, имариоу абызшәақәа ҳәа ирыԥхьаӡо рыла ахәыҷқәа ирласны ицәажәозароуп, иуадаҩу рыла 10-12 шықәса анырхыҵуа.
Иарбан бызшәазаалак ахатә ҷыдарақәа амоуп. Иахьа абызшәа дырҵара акыр идырмариеит. Даҽа зҵаароуп абызшәа дуқәеи амаҷқәеи (уи зҳәо рхыԥхьаӡарала — аред.) рҭагылазаашьа ахьеиԥшым. Аха ус шакәугьы амеханизмқәа рыԥшаахьеит урҭ абызшәақәа рылшарақәа еиҟараны аус еицыруртә еиԥш. Убарҭ ауниверсалтә схемақәа ҳхы иаҳархәароуп", — лҳәеит Кәарҷелиаԥҳа.
Аицәажәара инеиҵыхны шәазыӡырҩыр шәылшоит арадио Sputnik Аԥсны аефир аҟны.